
4 Νοεμβρίου 2014 


ΑΠΟΦΑΣΕΙ Σ 

Αριθμ. 41179 

Περιεχόμενο, δομή και τρόπος υποβολής των Πεντα¬ 
ετών Επιχειρησιακών Προγραμμάτων των Οργανι¬ 
σμών Τοπικής Αυτοδιοίκησης (Ο.Τ.Α.) α’ βαθμού για 
τη δημοτική περίοδο 2014-2019. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Την παράγραφο 1 του άρθρου 266 του ν. 3852/2010 
(ΦΕΚ Α'87/7.6.2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης- Πρόγραμ¬ 
μα Καλλικράτης», όπως αναδιατυπώθηκε με την πα¬ 
ράγραφο 10 κα' του άρθρου 18 του ν.3870/2010 (ΦΕΚ 
Α'138/9.8.2010) και τροποποιήθηκε με την παρ.1 του άρ¬ 
θρου 79 του ν.4172/2013 (ΦΕΚ Α'167/23.7.2013). 

2. Τις διατάξεις του άρθρου 205 και της παρ.5 του 
άρθρου 206 του ν. 3463/2006 (ΦΕΚ Α’ 114/8.6.2006) «Κώ¬ 
δικας Δήμων και Κοινοτήτων». 

3. Τις διατάξεις του ν. 3882/2010 (ΦΕΚ Α' 166/22.9.2010) 
«Εθνική Υποδομή Γεωχωρικών Πληροφοριών - Εναρμόνι¬ 
ση με την Οδηγία 2007/2/ΕΚ το Ευρωπαϊκού Κοινοβουλί¬ 
ου και του συμβουλίου της 14ης Μαρτίου 2007 και άλλες 
διατάξεις. Τροποποίηση του ν.1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) 
και άλλες σχετικές διατάξεις (ΦΕΚ 141 Α)» 

4. Τις διατάξεις του ν. 4269/2014 (ΦΕΚ Α'142/28.6.2014) 
«Χωροταξική και Πολεοδομική μεταρρύθμιση - Βιώσιμη 
Ανάπτυξη». 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ/τος 63/2005 
(ΦΕΚ Α’ 98/22.4.2005). 

6. Το π.δ. 65/2011 (ΦΕΚ Α' 147/27.6.2011), «Διάσπαση του 
Υπουργείου Εσωτερικών, Αποκέντρωσης και Ηλεκτρο¬ 
νικής Διακυβέρνησης στα Υπουργεία α) Εσωτερικών 
και β) Διοικητικής Μεταρρύθμισης και Ηλεκτρονικής 
Διακυβέρνησης» 

7. Το π.δ. 89/2014 (ΦΕΚ Α' 134/10.6.2014) «Διορισμός, 
Υπουργών, Αναπληρωτών Υπουργών και Υφυπουργών» 

8. Το π.δ. 185/2007 (ΦΕΚ Α' 221/12.9.2007) «Όργανα 
και διαδικασία κατάρτισης, παρακολούθησης και αξι¬ 
ολόγησης των επιχειρησιακών προγραμμάτων των 


Οργανισμών Τοπικής Αυτοδιοίκησης (ΟΤΑ) α' βαθ¬ 
μού» όπως τροποποιήθηκε με το π.δ. 89/2011 (ΦΕΚ 
Α' 213/ 29.9.2011). 

9. Την υπ’ αριθμ. 4062/2014 Απόφαση του Πρωθυπουρ¬ 
γού και του Υπουργού Εσωτερικών (ΦΕΚ Β' 2110/1.8.2014) 
«Ανάθεση αρμοδιοτήτων στον Υφυπουργό Εσωτερικών, 
Γεώργιο Ντόλιο». 

10. Τις διατάξεις του άρθρου 3 παρ. γ. της αριθμ. 
32797/2013 (ΦΕΚ Β' 2139/30.8.2013) Κ.Υ.Α. των Υπουργών 
Οικονομικών, Εσωτερικών, Διοικητικής Μεταρρύθμισης 
και Ηλεκτρονικής Διακυβέρνησης «Αναδιάρθρωση της 
Γ ενικής Διεύθυνσης Οικονομικών Υπηρεσιών του Υπουρ¬ 
γείου Εσωτερικών». 

11. Τις διατάξεις της υπ’ αριθμ. 18183/2.4.2007 (ΦΕΚ 
Β' 534/13.4.2007) Υπουργικής Απόφασης «Περιεχόμενο, 
δομή και τρόπος υποβολής των επιχειρησιακών προ¬ 
γραμμάτων των Οργανισμών Τοπικής Αυτοδιοίκησης 
(Ο.Τ.Α.) α’ βαθμού» όπως τροποποιήθηκε με την αριθμ. 
5694/11.3.2011 όμοια. 

12. Το υπ’ αριθμ. 30748/7.8.2014 έγγραφό μας προς την 
ΚΕΔΕ αναφορικά με τη διατύπωση γνώμης της ΚΕΔΕ επί 
του Σχεδίου Υπουργικής Απόφασης για το περιεχόμενο 
τη δομή και τον τρόπο υποβολής των Επιχειρησιακών 
Προγραμμάτων των ΟΤΑ α' βαθμού. 

13. Το υπ’ αριθμ. 2197/3.10.2014 έγγραφο της ΚΕΔΕ, με 
την υπ’ αριθμ. 152/30.9.2014 συνημμένη απόφαση του 
Διοικητικού Συμβουλίου της σχετικά με τη γνώμη της 
ΚΕΔΕ επί του σχεδίου Υπουργικής Απόφασης για τα 
Επιχειρησιακά Προγράμματα . 

14. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Καθορίζουμε το περιεχόμενο, τη δομή και τον τρόπο 
υποβολής των Πενταετών Επιχειρησιακών Προγραμμά¬ 
των των Οργανισμών Τοπικής Αυτοδιοίκησης α’ βαθμού, 
για τη δημοτική περίοδο 2014-2019 ως εξής: 

Άρθρο 1 

Περιεχόμενο Πενταετών Επιχειρησιακών Προγραμμάτων 

Τα Πενταετή Επιχειρησιακά Προγράμματα συνιστούν 
ολοκληρωμένα προγράμματα τοπικής και οργανωτικής 
ανάπτυξης των Ο.Τ.Α. α’ βαθμού. Αφορούν στις υποδο¬ 
μές και στις τοπικές επενδύσεις, καθώς και στη βελτί¬ 
ωση της υφιστάμενης οργάνωσης και λειτουργίας των 

Ο.Τ.Α., μεριμνώντας για τη βελτίωση της διοικητικής 
ικανότητας του Δήμου και την παροχή ποιοτικότερων 
υπηρεσιών προς τους πολίτες. Καλύπτουν όλο το φάσμα 
των αρμοδιοτήτων του Δήμου και εν δυνάμει το σύνολο 
των τοπικών υποθέσεων. 

Για την κατάρτισή τους λαμβάνονται απαραίτητα 
υπόψη οι κατευθύνσεις του αναπτυξιακού σχεδιασμού 
σε εθνικό και περιφερειακό επίπεδο, ο υφιστάμενος 
χωροταξικός και πολεοδομικός σχεδιασμός καθώς και 
οι προτεραιότητες που απορρέουν από θεσμοθετημένα 
χρηματοδοτικά μέσα, αναδεικνύοντας την τοπική τους 
διάσταση. 

Αρθρο 2 

Υπόχρεοι εκπόνησης 

Οι Δήμοι της χώρας καταρτίζουν Πενταετή Επιχειρη¬ 
σιακά Προγράμματα τα οποία εξειδικεύονται κατ’ έτος 
σε Ετήσια Προγράμματα Δράσης. 

Τα Πενταετή Επιχειρησιακά Προγράμματα συμπερι¬ 
λαμβάνουν όλες τις δράσεις των Νομικών Προσώπων 
των Δήμων, εφόσον οι οικείες αποφάσεις των οργά¬ 
νων διοίκησής τους έχουν εγκριθεί από το δημο-τικό 
συμβούλιο κατά τα προβλεπόμενα στον κανονισμό λει¬ 
τουργίας τους. 

ΜΕΡΟΣ Α: ΠΕΝΤΑΕΤΗ ΕΠΙΧΕΙΡΗΣΙΑΚΑ ΠΡΟΓΡΑΜΜΑΤΑ 
Αρθρο 3 

Δομή των Πενταετών Επιχειρησιακών Προγραμμάτων 

Τα Πενταετή Επιχειρησιακά Προγράμματα περιλαμ¬ 
βάνουν: 

1. Στρατηγικό Σχέδιο. 

2. Επιχειρησιακό Σχέδιο. 

3. Δείκτες Παρακολούθησης και Αξιολόγησης. 

1. Στρατηγικό Σχέδιο 

Στο Στρατηγικό Σχέδιο: 

α. αποτυπώνονται τα χαρακτηριστικά της γεωγραφι¬ 
κής ενότητας του Ο.Τ.Α, τα χαρακτηριστικά του ίδιου 
του Ο.Τ.Α. και των Νομικών Προσώπων του, ως οργανι¬ 
σμών και αξιολογείται η υφιστάμενη κατάσταση, 

β. διατυπώνεται το αναπτυξιακό όραμα για την περι¬ 
οχή του Ο.Τ.Α. και οι κατευθυντήριες αρχές, που πρέπει 
να διέπουν τον τρόπο λειτουργίας του και τον τρόπο 
διοίκησης των τοπικών υποθέσεων, 

γ. προσδιορίζεται η στρατηγική του Ο.Τ.Α προκειμένου 
να επιτευχθεί το όραμά του. 

2. Επιχειρησιακό Σχέδιο 

Στο Επιχειρησιακό Σχέδιο: 

α. προσδιορίζονται οι αναπτυξιακές προτεραιότητες, 
σύμφωνα με τις οποίες διαρθρώνεται το Πενταετές Επι¬ 
χειρησιακό Πρόγραμμα, λαμβάνοντας υπόψη τις εθνικές 
και περιφερειακές αναπτυξιακές προτεραιότητες και τα 
θεσμοθετημένα εργαλεία χωρικού σχεδιασμού καθώς 
και την προώθηση της μακροπεριφερειακής στρατηγι¬ 
κής. Οι αναπτυξιακές προτεραιότητες του Ο.Τ.Α. διατυ¬ 
πώνονται με τη μορφή αξόνων οι οποίοι εξειδικεύονται 
περαιτέρω σε μέτρα, 

β. κάθε μέτρο εξειδικεύεται σε στόχους. Προκειμένου 
να επιτευχθούν οι στόχοι του κάθε μέτρου, κάθε υπη¬ 
ρεσία καταρτίζει αρμοδίως σχέδια δράσης. Οι δράσεις 
είναι δυνατό να είναι κατηγορίες έργων ή μεγάλα έργα 
ή επαναλαμβανόμενες λειτουργίες των υπηρεσιών και 
των οργάνων διοίκησης, 


γ. προσδιορίζονται δράσεις υπερτοπικής σημασίας και 
προώθησης διαδημοτικών συνεργασιών διασφαλίζοντας 
τις αρχές της πολυεπίπεδης διακυβέρνησης. 

Υπεύθυνοι υλοποίησης των δράσεων μπορεί να είναι 
υπηρεσίες του Ο.Τ.Α. και των Νομικών Προσώπων του. 
Μπορεί επίσης να είναι και σύνδεσμοι Ο.Τ.Α. στους οποί¬ 
ους συμμετέχει ο Ο.Τ.Α. ή οι δομές που ορίζονται ως 
φορείς υλοποίησης στις συμβάσεις συνεργασίας του 
Ο.Τ.Α. με άλλους φορείς. 

δ. ομαδοποιούνται και ελέγχονται οι δράσεις για την 
επίτευξη των στόχων του κάθε μέτρου, 
ε. ιεραρχούνται και προγραμματίζονται οι δράσεις 
καθορίζεται το χρονοδιάγραμμα υλοποίησής τους, 
στ. συσχετίζονται οι δράσεις με οικονομικές πηγές 
και συμπληρώνεται σχετικό έντυπο-πίνακας προγραμ¬ 
ματισμού, 

ζ. καταγράφονται οι συνολικά διαθέσιμοι πόροι ανά 
πηγή χρηματοδότησης και οι προϋποθέσεις άντλησης 
όπως υπολογίζονται κατά τη χρονική περίοδο κατάρ¬ 
τισης του επιχειρησιακού σχεδίου, 
η. εκτιμώνται τα έσοδα του Ο.Τ.Α. και των Νομικών 
Προσώπων του, ανά πηγή χρηματοδότησης για κάθε 
έτος της πενταετίας, 

θ. υπολογίζονται συνοπτικά οι λειτουργικές και οι 
επενδυτικές δαπάνες των δράσεων του προγράμματος 
για κάθε έτος της πενταετίας, 
ι. καταρτίζονται οι χρηματοδοτικοί πίνακες του προ¬ 
γράμματος ανά έτος και πηγή χρηματοδότησης. 

3. Δείκτες Παρακολούθησης και Αξιολόγησης του 
προγράμματος 

Για την παρακολούθηση του Πενταετούς Επιχειρησι¬ 
ακού Προγράμματος καταρτίζονται Δείκτες Παρακο¬ 
λούθησης και Αξιολόγησης οι οποίοι διακρίνονται σε 
Δείκτες Εισροών, Εκροών και Αποτελέσματος. 

Οι Δείκτες αξιοποιούνται για την ποσοτικοποίηση των 
στόχων, προκειμένου αυτοί να καταστούν μετρήσιμοι. 

Σε κάθε Δείκτη αντιστοιχίζεται μια τιμή - στόχος για 
κάθε δράση. 

Άρθρο 4 

Χρόνος και τρόπος υποβολής των Πενταετών 
Επιχειρησιακών Προγραμμάτων 

Η κατάρτιση του Πενταετούς Επιχειρησιακού Προ¬ 
γράμματος πραγματοποιείται μέσα στο πρώτο εξάμηνο 
της δημοτικής περιόδου. 

Γ ια τον έλεγχο νομιμότητας, υποβάλλεται στην Αυ¬ 
τοτελή Υπηρεσία Εποπτείας ΟΤΑ, και μέχρι την έναρξη 
λειτουργίας αυτής στην αντίστοιχη αρμόδια υπηρεσία 
της Αποκεντρωμένης Διοίκησης, με ευθύνη του Δημάρ¬ 
χου, έκθεση με τις διαδικασίες κατάρτισης του Πεντα¬ 
ετούς Επιχειρησιακού Προγράμματος, εγκεκριμένη από 
το Δημοτικό Συμβούλιο. 

Το εγκεκριμένο Πενταετές Επιχειρησιακό Πρόγραμ¬ 
μα, μετά τον έλεγχο νομιμότητας, καταχωρίζεται στην 
ιστοσελίδα του δήμου και δημοσιοποιείται με κάθε άλλο 
πρόσφορο μέσο. 

Το Πενταετές Επιχειρησιακό Πρόγραμμα δύναται να 
αναθεωρηθεί μετά τη σύνταξη της ενδιάμεσης έκθεσης 
αξιολόγησης. Η ενδιάμεση έκθεση αξιολόγησης συντάσ- 
σεται με την ολοκλήρωση του απολογισμού του τρίτου 
έτους της δημοτικής περιόδου. Μετά την ενδιάμεση 
αξιολόγηση είναι δυνατή η αναθεώρηση των στόχων 

του πενταετούς επιχειρησιακού προγράμματος με αιτιο¬ 
λογημένη απόφαση του δημοτικού συμβουλίου, η οποία 
λαμβάνεται με την απόλυτη πλειοψηφία του συνόλου 
των μελών του. 

Η τελική έκθεση αξιολόγησης συντάσσεται κατά το 
τελευταίο δίμηνο της δημοτικής περιόδου. 

Το Υπουργείο Εσωτερικών συγκεντρώνει ηλεκτρονικά 
σε ειδικά διαμορφωμένη βάση δεδομένων επιλεγμένα 
στοιχεία των Επιχειρησιακών Προγραμμάτων με σκοπό 
την επεξεργασία τους για τη χάραξη εθνικής πολιτικής 
μέσα από την εποπτεία και παρακολούθηση της ανα¬ 
πτυξιακής και λειτουργικής πορείας των δήμων. 

ΜΕΡΟΣ Β: ΕΤΗΣΙΑ ΠΡΟΓΡΑΜΜΑΤΑ ΔΡΑΣΗΣ 

Αρθρο 5 

Δομή και περιεχόμενο των Ετήσιων 
Προγραμμάτων Δράσης των Ο.Τ.Α. 

Το Πενταετές Επιχειρησιακό Πρόγραμμα εξειδικεύε¬ 
ται σε Ετήσιο Πρόγραμμα Δράσης του Δήμου και σε 
διακριτά Ετήσια Προγράμματα Δράσης των Νομικών 
Προσώπων του, τα οποία καταρτίζονται κάθε έτος της 
δημοτικής περιόδου. 

Στα Ετήσια Προγράμματα Δράσης προσδιορίζονται 
οι δράσεις ή τμήματα πολυετών δράσεων του Πενταε¬ 
τούς Επιχειρησιακού Προγράμματος, που θα υλοποιη¬ 
θούν από τις υπηρεσίες του Ο.Τ.Α. και των Νομικών του 
Προσώπων κάθε έτος. Για κάθε δράση συμπληρώνεται 
σχετικό έντυπο-πίνακας προγραμματισμού. 

Ως προσχέδιο Ετήσιου Προγράμματος Δράσης για το 
πρώτο έτος της δημοτικής περιόδου δύναται να λογίζε¬ 
ται ο αντίστοιχος ετήσιος προϋπολογισμός και το τεχνι¬ 
κό πρόγραμμα του ιδίου έτους. Το Ετήσιο Πρόγραμμα 
Δράσης του πρώτου έτους της δημοτικής περιόδου 
οριστικοποιείται με την ολοκλήρωση της κατάρτισης 
του Πενταετούς Επιχειρησιακού Προγράμματος. 

Στο Ετήσιο Πρόγραμμα Δράσης μπορεί να τροποποι¬ 
είται ο προγραμματισμός υλοποίησης των δράσεων που 
έχουν προβλεφθεί στο Πενταετές Επιχειρησιακό Πρό¬ 
γραμμα λαμβανομένων υπ’ όψη των προτεραιοτήτων. Το 
Ετήσιο Πρόγραμμα μπορεί επίσης να περιλαμβάνει νέες 
δράσεις, οι οποίες δεν έχουν προβλεφθεί στο Επιχειρη¬ 
σιακό Πρόγραμμα, εφόσον εντάσσονται στη στρατηγική 
και στις αναπτυξιακές προτεραιότητες του Δήμου. 

Άρθρο 6 

Επιχειρησιακό Πρόγραμμα Μικρών Δήμων 

Οι μικροί πληθυσμιακά δήμοι που είναι υποστελεχωμέ- 
νοι και στερούνται της αναγκαίας υλικοτεχνικής υποδο¬ 
μής, δύναται να καταθέτουν επιχειρησιακό πρόγραμμα 
απλοποιημένης μορφής. 

Αρθρο 7 

Μεταβατική διάταξη 

Γ ια την κατάρτιση, παρακολούθηση, αξιολόγηση, επι- 
καιροποίηση και αναθεώρηση των Πενταετών Επιχειρη¬ 
σιακών Προγραμμάτων και των Ετήσιων Προγραμμάτων 
Δράσης της δημοτικής περιόδου 2014-2019 δύναται να 
γίνει χρήση των οδηγών κατάρτισης επιχειρησιακού 
προγράμματος ΟΤΑ α’ βαθμού και παρακολούθησης, 
αξιολόγησης επικαιροποίησης και αναθεώρησης του 
επιχειρησιακού προγράμματος ΟΤΑ α’ βαθμού της δη¬ 
μοτικής περιόδου 2010-2014. 


Σε περίπτωση που διαπιστώνεται ότι οι ανωτέρω 
οδηγοί δεν εναρμονίζονται με νεώτερες κανονιστικές 
διατάξεις η εναρμόνιση γίνεται μετά από σχετική ενη¬ 
μέρωση και έγγραφη οδηγία του Υπουργού Εσωτερικών. 

Αρθρο 8 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η υπ’ αριθμ. 18183/2-4-2007 (ΦΕΚ Β' 534/13.4.2007) 
Υπουργική Απόφαση όπως τροποποιήθηκε και ίσχυε με 
την υπ’ αριθμ. 5694/11-3-2011 (ΦΕΚ Β’382/11.3.2011) όμοια 
καταργείται. 

ΠΑΡΑΡΤΗΜΑ 

Στο Παράρτημα συγκεντρώνονται και ορίζονται οι 
βασικοί όροι που χρησιμοποιούνται στην ανωτέρω 
απόφαση και αφορούν στην κατάρτιση των Πενταετών 
Επιχειρησιακών Προγραμμάτων των Ο.Τ.Α α’ βαθμού για 
τη δημοτική περίοδο 2014-2019. 

Αναπτυξιακές Προτεραιότητες 

Αναπτυξιακές προτεραιότητες του Δήμου αποτελούν 
γενικές κατευθύνσεις της Δημοτικής αρχής που καθο¬ 
δηγούν και προσανατολίζουν τις ειδικότερες αποφάσεις 
των υπηρεσιών κατά το σχεδίασμά των δράσεων. Οι 
αναπτυξιακές προτεραιότητες εκφράζονται στο επι¬ 
χειρησιακό πρόγραμμα με τη μορφή αξόνων οι οποίοι 
εξειδικεύονται σε μέτρα και τα μέτρα σε στόχους. 

Αναπτυξιακό Οραμα 

Συνοπτική διατύπωση της μελλοντικής επιθυμητής 
κατάστασης του Δήμου ως γεωγραφικής - χωρικής ενό¬ 
τητας και ως οργανισμού, για την επόμενη μεσοπρόθε¬ 
σμη περίοδο (πενταετία), την οποία θα επιδιώξει με την 
εφαρμογή της στρατηγικής που θα επιλέξει και με την 
ευρύτερη δυνατή κοινωνική συναίνεση. Περιλαμβάνει 
το όραμα τοπικής ανάπτυξης και το όραμα εσωτερικής 
ανάπτυξης του Δήμου ως οργανισμού. 

Αξιολόγηση της υφιστάμενης κατάστασης 

Διαδικασία κατά την οποία εντοπίζονται τα θετικά 
και τα αρνητικά χαρακτηριστικά της περιοχής και του 
εσωτερικού περιβάλλοντος του Δήμου, σε συνδυασμό 
με τον εντοπισμό των θετικών και αρνητικών παραγό¬ 
ντων του εξωτερικού περιβάλλοντος. 

Η αξιολόγηση της υφιστάμενης κατάστασης περιλαμ¬ 
βάνει τουλάχιστον: 

α. Τα κρίσιμα ζητήματα ανάπτυξης, τα οποία είναι 
σκόπιμο να αντιμετωπιστούν από τον Ο.Τ.Α., κατά την 
επόμενη μεσοπρόθεσμη περίοδο, ιεραρχημένα κατά 
σειρά προτεραιότητας. 

β. Τα μειονεκτήματα και τα πλεονεκτήματα της πε¬ 
ριοχής του Ο.Τ.Α. ως προς τα κρίσιμα ζητήματα, τις 
ανάγκες των πολιτών και την εκτιμώμενη ζήτηση για 
την παροχή δημοτικών ή κοινοτικών υπηρεσιών. 

γ. Τις δυνατότητες και τις υφιστάμενες αδυναμίες των 
υπηρεσιών του Ο.Τ.Α. και των Νομικών Προσώπων του, 
σε σχέση με τις λειτουργίες που επιτελούν, το ανθρώ¬ 
πινο δυναμικό και την υλικοτεχνική υποδομή τους, την 
ποιότητα των παρεχόμενων υπηρεσιών, καθώς και σε 
σχέση με την οικονομική τους κατάσταση. 

δ. Τις ευκαιρίες και τους περιορισμούς από εξωγενείς 
παράγοντες (όπως θεσμικό πλαίσιο, εθνικές και ευρω¬ 
παϊκές πολιτικές και χρηματοδοτήσεις). 

Άξονας 

Γενική προτεραιότητα του Επιχειρησιακού Προγράμ¬ 
ματος. Οι αναπτυξιακές προτεραιότητες του Ο.Τ.Α. δι¬ 
ατυπώνονται με τη μορφή αξόνων. 

Άξονες Πενταετών Επιχειρησιακών Προγραμμάτων 
ΟΤΑ 

Οι άξονες των Πενταετών Επιχειρησιακών Προγραμ¬ 
μάτων καθορίζονται ως εξής: 
α..«Περιβάλλον και ποιότητα ζωής, 
β. «Κοινωνική πολιτική, υγεία, παιδεία, πολιτισμός και 
αθλητισμός». 

γ. «Τοπική οικονομία και απασχόληση», 
δ. «Βελτίωση διοικητικής ικανότητας του Δήμου». 

Ο άξονας «Βελτίωση διοικητικής ικανότητας του 
Δήμου», αποσκοπεί στην ανάπτυξη του Ο.Τ.Α. και των 
Νομικών Προσώπων του, ως οργανισμών, και στη βελ¬ 
τίωση των σχέσεών τους με τους πολίτες, την πολιτεία 
και τους τοπικούς φορείς. Ο άξονας αυτός ενδεικτικά 
αφορά: 

α. Στη γενική οργάνωση και λειτουργία του Ο.Τ.Α., 
καθώς και σε ζητήματα αποτελεσματικότητας, αποδο- 
τικότητας και χρηστής τοπικής διοίκησης. 

β. Στις οριζόντιες ή υποστηρικτικές λειτουργίες του 
Ο.Τ.Α. και των Νομικών Προσώπων του. 

γ. Στις ανάγκες υποστήριξης των οργάνων διοίκησης 
και των υπηρεσιών για την αποδοτικότερη και αποτε¬ 
λεσματικότερη άσκηση των αρμοδιοτήτων τους, καθώς 
και για τη γενικότερη βελτίωση της διοικητικής ικανό¬ 
τητας του Ο.Τ.Α. 

Αποτύπωση της υφιστάμενης κατάστασης 
Η αποτύπωση της υφιστάμενης κατάστασης περιλαμ¬ 
βάνει: 

α. Τα βασικά γεωγραφικά, πληθυσμιακά, κοινωνικά, 
οικονομικά, πολεοδομικά, περιβαλλοντικά και αναπτυ¬ 
ξιακά χαρακτηριστικά της περιοχής του Ο.Τ.Α., καθώς 
και των σχέσεων και των αλληλεξαρτήσεών του με τους 
γειτονικούς ΟΤΑ και την ευρύτερη περιοχή. 

Για το σκοπό αυτό και για τα δεδομένα που έχουν 
γεωχωρική αναφορά (άμεση ή έμμεση) μπορούν να 
αξιοποιούνται διαδικτυακές υπηρεσίες επισκόπησης 
(νίονν εθΓνίοθε) και τηλεφόρτωσης (άοννηΙοαά εθΓνίοβε) 
που έχουν αναπτυχθεί από φορείς του Δημοσίου και 
επιτρέπουν την εποπτεία και τη λήψη των ψηφιακών 
γεωχωρικών τους δεδομένων μέσω διαδικτυακών και 
άοεΚΙορ εφαρμογών. 

Στο βαθμό που οι Δήμοι έχουν ψηφιακά γεωχωρικά 
δεδομένα, αυτά είναι σκόπιμο να συνοδεύονται από 
κατάλογο μεταδεδομένων και να παρέχεται από δια- 
δικτυακή υπηρεσία η δυνατότητα χρήσης τους μέσω 
διαδικτυακών και άοεΜορ εφαρμογών. Γ ια τα παραπάνω 
λαμβάνονται υπ’ όψιν οι διατάξεις του Ν. 3882/2010 (ΦΕΚ 
Α’/166/22.9.2010) και οι διατάξεις του άρθρου 11 παρ. 11 
του Ν. 4269/2014 (ΦΕΚ Α’/142/28.6.2014) 
β. Τα βασικά οργανωτικά και οικονομικά χαρακτηρι¬ 
στικά του Ο.Τ.Α. και των Νομικών του Προσώπων. 


Δείκτες Αποτελέσματος 

Παρακολουθείται η επίτευξη των στόχων του Πεντα¬ 
ετούς Επιχειρησιακού Προγράμματος. Γ ια την παρακο¬ 
λούθηση των στόχων του Πενταετούς Επιχειρησιακού 
Προγράμματος αξιοποιούνται Δείκτες αποτελέσματος, 
με τους οποίους αξιολογείται η αποτελεσματικότητα 
των δράσεων του. Οι Δείκτες Αποτελέσματος είναι 
κατάλληλα επιλεγμένα ποσοτικά μεγέθη ή λόγος δύο 
ποσοτικών μεγεθών που μετρούν (άμεσα ή έμμεσα) τα 
χαρακτηριστικά της υφιστάμενης κατάστασης της πε¬ 
ριοχής και του εσωτερικού περιβάλλοντος του Δήμου 
και παρακολουθούν τις αλλαγές τους κατά τη διάρκεια 
υλοποίησης των δράσεων. Χρησιμεύουν για την ποσο- 
τικοποίηση των στόχων του Πενταετούς Επιχειρησι¬ 
ακού Προγράμματος προκειμένου να διευκολυνθεί η 
παρακολούθηση της προόδου επίτευξής τους. 

Δείκτες Εισροών 

Οι Δείκτες Εισροών είναι ποσοτικά μεγέθη που εκτι¬ 
μούν την πρόοδο υλοποίησης μιας δράσης μετρώντας 
τους πόρους που καταναλώνονται για την υλοποίηση 
της δράσης, σε ένα χρονικό διάστημα. 

Ο πλέον συνήθης Δείκτης Εισροών είναι οι δαπάνες 
υλοποίησης μιας δράσης, οι οποίες στην αρχή κάθε 
έτους πρέπει να προϋπολογίζονται και να αποτυπώνο- 
νται στον οικονομικό προϋπολογισμό του ΟΤΑ. 

Δείκτες Εκροών 

Οι Δείκτες Εκροών είναι ποσοτικά μεγέθη που εκτι¬ 
μούν την πρόοδο υλοποίησης μιας δράσης μετρώντας 
τις εκροές που παράγονται από την υλοποίηση της 
δράσης, σε ένα χρονικό διάστημα. 

Οι εκροές είναι τα επιχειρησιακά αποτελέσματα της 
λειτουργίας του Δήμου, τα οποία στην αρχή κάθε έτους 
πρέπει να καθορίζονται ποσοτικά και να αποτυπώνονται 
στο Ετήσιο Πρόγραμμα Δράσης του Δήμου (επιχειρη¬ 
σιακοί στόχοι). 

Δράσεις 

Σύνολο ενεργειών που εκτελούνται από τις υπηρεσίες 
ή τα όργανα διοίκησης του Δήμου και αποσκοπούν στην 
επίτευξη ενός ή περισσότερων στόχων ενός Σχεδίου 
Δράσης. 

Έντυπο - Πίνακας Προγραμματισμού 
Στο Έντυπο - Πίνακα προγραμματισμού κατ' ελάχι- 
στον προσδιορίζονται: 

α. Ο άξονας και το μέτρο του επιχειρησιακού προ¬ 
γράμματος, όπου εντάσσεται η δράση. 

β. Οι στόχοι του μέτρου στην επίτευξη των οποίων 
θα συμβάλλουν τα αναμενόμενα αποτελέσματα της 
δράσης. 

γ. Οι εκροές που θα παραχθούν από την υλοποίηση 
της δράσης (Δείκτες Εκροών), 
δ. Οι φάσεις υλοποίησης της δράσης, 
ε. Η υπηρεσία του Ο.Τ.Α. και των Νομικών Προσώπων 
του που προτείνει τη δράση. 

στ. Η υπηρεσία του Ο.Τ.Α. και των Νομικών Προσώπων 
του που είναι υπεύθυνη για την υλοποίηση της δράσης 
ζ. Η χωροθέτηση της δράσης, 
η. Το χρονοδιάγραμμα υλοποίησης, ανά έτος για τα 
πενταετή επιχειρησιακά προγράμματα και ανά τρίμηνο 
για τα ετήσια προγράμματα δράσης. 

θ. Οι αναγκαίοι ανθρώπινοι και υλικοί πόροι και άλλες 
προϋποθέσεις για την υλοποίηση της δράσης. 

ι. Ο προϋπολογισμός δαπανών και οι πηγές χρημα¬ 
τοδότησης. 

Επιχειρησιακό Σχέδιο Δήμου 

Έγγραφο που αποτελεί μέρος του Πενταετούς Επι¬ 
χειρησιακού Προγράμματος και περιλαμβάνει: α) σχέδια 
δράσης για την εφαρμογή της στρατηγικής κατά την 
επόμενη πενταετία β) εξειδίκευση των δράσεων, που θα 
υλοποιηθούν από τις υπηρεσίες του Δήμου και τα Νο¬ 
μικά του Πρόσωπα ή σε συνεργασία με άλλους φορείς, 
γ) Οικονομικό Προγραμματισμό εσόδων και δαπανών 
και δ) Δείκτες Παρακολούθησης και Αξιολόγησης του 
Προγράμματος. 

Επιχειρησιακός Σχεδιασμός 

Η διαδικασία κατάρτισης του επιχειρησιακού σχεδίου. 

Έργα 

Ως Έργα νοούνται δράσεις που εκτελούνται εφ άπαξ, 
με καθορισμένη χρονική έναρξη και πέρας υλοποίησης. 
Τα έργα, ενδεικτικά, είναι δυνατό να περιλαμβάνουν: 
σχεδίασμά, μελέτη, κατασκευή και συντήρηση τεχνι¬ 
κών έργων, έργων περιβάλλοντος, έρευνες και μελέτες, 
ενέργειες κατάρτισης, ενέργειες δημοσιότητας, κανο¬ 
νιστικές ρυθμίσεις. 

Ετήσιο Πρόγραμμα Δράσης 

Τα Ετήσια Προγράμματα Δράσης προκύπτουν από την 
κατ' έτος εξειδίκευση του Πενταετούς Επιχειρησιακού 
Προγράμματος και διακρίνονται σε Ετήσιο Πρόγραμμα 
του ΟΤΑ και σε Ετήσια Προγράμματα Δράσης των Νο¬ 
μικών Προσώπων. Σε αυτά προσδιορίζονται αναλυτικά οι 
δράσεις ή τμήματα πολυετών δράσεων του πενταετούς 
επιχειρησιακού προγράμματος, που θα υλοποιηθούν από 
τις υπηρεσίες του Ο.Τ.Α. και των Νομικών του Προσώ¬ 
πων κάθε έτος. 

Το Ετήσιο Πρόγραμμα Δράσης του Δήμου συντάσσε- 
ται από την εκτελεστική επιτροπή με την υποστήριξη 
της αρμόδιας υπηρεσίας του δήμου, υποβάλλεται στην 
οικονομική επιτροπή και εγκρίνεται από το δημοτικό 
συμβούλιο. 

Το Ετήσιο Πρόγραμμα των δημοτικών ιδρυμάτων 
καταρτίζεται από την εκτελεστική επιτροπή τους και 
εγκρίνεται από το δημοτικό συμβούλιο αυτών. 

Το Ετήσιο Πρόγραμμα Δράσης των λοιπών Νομικών 
Προσώπων του Δήμου καταρτίζεται από τον πρόεδρο 
και εγκρίνεται από το διοικητικό συμβούλιο αυτών. 

Τα Ετήσια Προγράμματα Δράσης των Νομικών Προσώ¬ 
πων ενσωματώνονται στο Ετήσιο Πρόγραμμα Δράσης 
του Δήμου. 

Λειτουργίες 

Συνεχώς επαναλαμβανόμενες δραστηριότητες των 
υπηρεσιών ή των οργάνων διοίκησης του Δήμου, οι οποί¬ 
ες υλοποιούνται μέσω αλληλουχίας ενεργειών. 

Οι συνεχείς λειτουργίες είναι δυνατό να περιλαμβά¬ 
νουν: 

α. Κύριες λειτουργίες δηλ. δραστηριότητες μέσω των 
οποίων ασκούνται οι αρμοδιότητες και εκπληρώνεται ο 
σκοπός του Δήμου (όπως δραστηριότητες αναπτυξιακές, 
πολιτιστικές, αθλητισμού, προστασίας περιβάλλοντος), 


β. Οριζόντιες ή Υποστηρικτικές λειτουργίες, των οποί¬ 
ων ο ρόλος συνίσταται στην παροχή υπηρεσιών υπο¬ 
στήριξης στις υπηρεσίες και τα όργανα διοίκησης του 
Δήμου και των Νομικών Προσώπων του (όπως διοίκηση 
προσωπικού, οικονομική διαχείριση, προμήθειες, διοι¬ 
κητική υποστήριξη, νομική υποστήριξη, υποστήριξη του 
προγραμματισμού, σχεδιασμός, ανάπτυξη και παραγω¬ 
γική λειτουργία πληροφοριακών συστημάτων). 

Μέτρα 

Είναι η αμέσως επόμενη υποδιαίρεση ενός Αξονα. 
Κάθε Αξονας αναλύεται σε ένα σύνολο συναφών Μέ¬ 
τρων. Κάθε Μέτρο περιλαμβάνει έναν ή περισσότερούς 
συναφείς στόχους. 

Μέτρα πενταετών επιχειρησιακών προγραμμάτων 
ΟΤΑ 

Ενδεικτικά τα μέτρα των πενταετών επιχειρησιακών 
προγραμμάτων αφορούνύΥδρευση και Αποχέτευση, Δι¬ 
αχείριση απορριμμάτων, Κοινωνική φροντίδα, Πολιτισμό 
και Αθλητισμό, Απασχόληση, Τουριστική ανάπτυξη, Οικο¬ 
νομικά του Ο.Τ.Α., καθώς και ανάπτυξη του ανθρώπινου 
δυναμικού του Ο.Τ.Α. και των Νομικών Προσώπων του, 
πληροφοριακά συστήματα και συστήματα βελτίωσης 
της διοικητικής ικανότητας του Δήμου, ολοκληρωμένες 
ηλεκτρονικές υπηρεσίες στον πολίτη κ,λ.π. 

Νομικά Πρόσωπα του Δήμου 

«Ως «Νομικά Πρόσωπα του Δήμου» νοούνται τα ιδρύμα¬ 
τα και τα νομικά πρόσωπα δημοσίου δικαίου των Δήμων, 
οι αστικές εταιρείες μη κερδοσκοπικού χαρακτήρα και 
οι κάθε λογής επιχειρήσεις των ΟΤΑ Α' βαθμού (κοι¬ 
νωφελείς επιχειρήσεις, δημοτικές ανώνυμες εταιρείες, 
καθώς και δημοτικές επιχειρήσεις ειδικού σκοπού).» 

Πενταετές Επιχειρησιακό Πρόγραμμα Δήμου 

Έγγραφο που έχει εγκριθεί από το Δημοτικό Συμβού¬ 
λιο. Το Πενταετές Επιχειρησιακό Πρόγραμμα συνιστά 
ένα ολοκληρωμένο πρόγραμμα τοπικής και οργανωτικής 
ανάπτυξης των Ο.Τ.Α. α’ βαθμού σε εναρμόνιση με τις 
κατευθύνσεις αναπτυξιακού και χωρικού σχεδιασμού σε 
περιφερειακό και εθνικό επίπεδο. 

Εμπεριέχει ένα συνεκτικό σύνολο Αξόνων Προτεραι¬ 
ότητας για δράσεις τοπικής ανάπτυξης και αποσκοπεί 
στην υλοποίηση του αναπτυξιακού σχεδιασμού του ΟΤΑ 
α’ βαθμού. Στο Πενταετές Επιχειρησιακό Πρόγραμμα 
καθορίζονται οι στρατηγικοί στόχοι και οι προτεραιότη¬ 
τες της τοπικής ανάπτυξης, καθώς και η οργάνωση των 
υπηρεσιών του ΟΤΑ και των Νομικών του Προσώπων και 
παράλληλα εξειδικεύονται οι δράσεις της πενταετίας 
για την επίτευξη των στόχων αυτών. 

Περιοχή ΟΤΑ 

Οριοθετημένη γεωγραφική ενότητα που αποτελεί την 
εδαφική επικράτεια του Δήμου 

Στόχοι 

Επιδιωκόμενες αλλαγές της υφιστάμενης κατάστασης 
της περιοχής και του εσωτερικού περιβάλλοντος του 
Δήμου, που αποσκοπούν στην εκπλήρωση της αποστο¬ 
λής και στην επίτευξη του οράματος του Δήμου. 

Αντιστοιχούν στα κρίσιμα ζητήματα, που αποφασίζουν 
τα όργανα διοίκησης ότι θα αντιμετωπιστούν από το 
Δήμο κατά την επόμενη πενταετία και εξειδικεύονται 
προκειμένου να προσδιοριστούν οι ειδικότεροι στόχοι 
ενός σχεδίου δράσης. 

Για την επίτευξη ενός στόχου ορίζεται η αρμόδια 
υπηρεσία, η οποία καταρτίζει το σχετικό σχέδιο δρά- 
σης. ^ 

Ανάλογα με το σκοπό τους, οι στόχοι διακρίνονται σε 
στόχους τοπικής ανάπτυξης και στόχους εσωτερικής 
ανάπτυξης. 

Ανάλογα με το πόσες κάθετες υπηρεσίες εμπλέκονται 
στην επίτευξή τους οι στόχοι τοπικής ανάπτυξης δια- 
κρίνονται σε υπηρεσιακούς και σε δια- υπηρεσιακούς. 

Οι συναφείς Στόχοι ομαδοποιούνται σε προτεραιότη¬ 
τες - Μέτρα και τα συναφή Μέτρα ομαδοποιούνται σε 
γενικότερες προτεραιότητες - Αξονες. 

Οι Στόχοι, τα Μέτρα και οι Αξονες συγκροτούν ιεραρ¬ 
χικό διάγραμμα, στο οποίο γίνεται σταδιακή εξειδίκευση 
της αποστολής και του οράματος του Δήμου. 

Στρατηγική 

Συνεκτικό σύνολο προτεραιοτήτων και πολιτικών που 
αποσκοπούν στην εκπλήρωση της αποστολής και στην 
επίτευξη του οράματος του Δήμου. Η διαμόρφωση της 
στρατηγικής του Δήμου σημαίνει: 

α) τον προσδιορισμό των κρίσιμων ζητημάτων τοπι¬ 
κής ανάπτυξης που θα αντιμετωπίσει ο Δήμος (στόχοι 
τοπικής ανάπτυξης) και 

β) τη διαμόρφωση των κατάλληλων εσωτερικών στρα¬ 
τηγικών επιλογών που θα διασφαλίζουν επιτυχή προ¬ 
σέγγιση των ως άνω στόχων τοπικής ανάπτυξης (στόχοι 
εσωτερικής ανάπτυξης). 

Η στρατηγική αποτελεί το πλαίσιο για την κατάρτιση 
των Σχεδίων Δράσης και πρέπει να είναι συμβατή με 
την αποστολή, το όραμα και τις αρχές λειτουργίας και 
διακυβέρνησης του Δήμου. 

Στρατηγικοί Στόχοι 

Η διατύπωση της στρατηγικής του Ο.Τ.Α. γίνεται μέσω 
του καθορισμού γενικών στρατηγικών στόχων. Ενδει¬ 
κτικά, οι στρατηγικοί στόχοι αφορούν: 

α. Στην προώθηση της οικονομικής, κοινωνικής και 
πολιτιστικής ανάπτυξης της περιοχής. 

β. Στην ικανοποίηση των αναγκών των αποδεκτών 
των υπηρεσιών του. 


γ. Στην αναβάθμιση της διοικητικής ικανότητας του 
Δήμου (με τη βελτίωση της λειτουργίας των υπηρεσιών 
και των οργάνων του, την ανάπτυξη του ανθρώπινου 
δυναμικού και της υλικοτεχνικής υποδομής του). 

δ. Στη βελτίωση της οικονομικής του κατάστασης. 

Στρατηγικό Σχέδιο Δήμου 

Έγγραφο που έχει εγκριθεί από το Δημοτικό Συμβού¬ 
λιο, μετά από εισήγηση της εκτελεστικής επιτροπής, 
αποτυπώνει τη διαδικασία του στρατηγικού σχεδια- 
σμού και αποτελεί μέρος του Πενταετούς Επιχειρησι¬ 
ακού Προγράμματος. Το εγκεκριμένο από το δημοτικό 
συμβούλιο στρατηγικό σχέδιο τίθεται προς συζήτηση 
στη δημοτική Επιτροπή Διαβούλευσης και παράλληλα 
δημοσιοποιείται για διαβούλευση με καταχώρηση στην 
ιστοσελίδα του δήμου. 

Στρατηγικός Σχεδιασμός 

Συστηματική διαδικασία καθορισμού της στρατηγικής 
μέσω της οποίας ο Δήμος συμφωνεί στις προτεραιό¬ 
τητες που είναι αναγκαίες για την αποστολή του και 
ανταποκρίνονται στο περιβάλλον του. Ο ρόλος του εί¬ 
ναι να προγραμματίσει, να εφαρμόσει και να κάνει πιο 
λειτουργική τη στρατηγική. 

Σχέδιο Δράσης 

Συνεκτικό σύνολο στόχων και δράσεων, που αποσκο¬ 
πούν στην επίτευξη ενός στόχου. Ένα σχέδιο δράσης 
περιλαμβάνει στόχους, οι οποίοι αφορούν στους στό¬ 
χους τοπικής ανάπτυξης, στην ικανοποίηση αναγκών 
των αποδεκτών και στην εσωτερική ανάπτυξη της αρ¬ 
μόδιας για το στόχο υπηρεσίας. 

Ένα σχέδιο δράσης περιλαμβάνει ειδικότερους στό¬ 
χους και δράσεις οι οποίοι προκύπτουν από την εξειδί- 
κευση των γενικών στρατηγικών επιλογών. 

Σχέδιο Πενταετούς Επιχειρησιακού Προγράμματος 

Το Επιχειρησιακό Πρόγραμμα, ως έγγραφο, πριν την 
έγκρισή του από το Δημοτικό Συμβούλιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 2014 

Ο ΥΠΟΥΡΓΟΣ 

ΑΡΓΥΡΗΣ ΝΤΙΝΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: όί1ρ://νννννν.β1.9Γ - β-πιαΝ: ννββιπ35ΐβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0202970041 1 140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































